als_Latn dik_Latn sag_Latn
Duke folur në ceremoninë e ndarjes së çmimeve “Bleta e Artë”, Rama ka nënvizuar se, sot kemi një model ekonomie që mbështetet tek eksportet dhe burimet prodhuese.
Por, ajo ku e ka vënë theksin kreu i qeverisë ka qenë plani i investimeve për 3 vitet e ardhshme, që do të arrijë sipas tij në rreth 1 miliard euro.
“Ne kemi një plan investimesh prej 1 miliard euro në 3 vitet e ardhshme. Këto investime mund të nxisin rritjen ekonomike në mbi 6 për qind. Ky program agresiv investimesh do të shpallet në ditët e para të janarit”, ka thënë Rama.
Kryeministri ka theksuar se para 3 vitesh rritja ekonomike e vendit nuk ishte as 1%, ndërsa tani, në fund të viti 2016, rritja ekonomike parashikohet rreth 3.3 deri në 3.5%. Në këtë kontekst, Rama ka shtuar se në vitet e ardhshme, do të ketë një boom ekonomik në vend, falë reformave të ndërmarra nga qeveria.
“Do mundohem të jem shumë sintetik, edhe pse më rezulton shumë e vështirë kjo gjë…. nuk dua të krijoni përshtypjen që qeveria flet e flet dhe ju të mbeteni pa ngrënë. Së pari, si rrjedhojë e reformave të ndërmarra, Shqipëria këtë vit arriti pozicionin më të mirë historik në Doing Business, qysh prej vitit 2003.
als_Latn als_Latn als_Latn als_Latn als_Latn